
Direcția tehnică
Compartimentul Investiţii

Nr.3793  din 3.04.2024
 RAPORT DE SPECIALITATE
privind abrogarea HOTĂRÂRII CONSILIULUI LOCAL nr. 262 din 21.12.2023 privind aprobarea Studiului de fezabilitate aferent obiectivului de investiție „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” derulat în cadrul Programului vizând sisteme de alimentare cu apă , canalizare și epurare a apelor uzate finanțat de către Administrația Fondului pentru Mediu și din Bugetul local
1. Având în vederea:

· Caracterul preliminar al Ghidului de finanțare aferent Programului vizând sisteme de alimentare cu apă, canalizare şi epurare a apelor uzate care, la momentul adoptării HOTĂRÂRII CONSILIULUI LOCAL nr. 262 din 21.12.2023, a fost pus la dispoziţia publicului prin pagina de internet a Administraţiei Fondului pentru Mediu - A.F.M în calitate de finanţator;
· H.C.L. nr. 262 din 21.12.2023 privind aprobarea Studiului de fezabilitate aferent obiectivului de investiție „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA ” derulat în cadrul Programului vizând sisteme de alimentare cu apă , canalizare și epurare a apelor uzate finanțat de către Administrația Fondului pentru Mediu și din Bugetul local;
· Faptul că la momentul adoptării HOTĂRÂRII CONSILIULUI LOCAL nr. 262 din 21.12.2023, Ghidul de finanțare aferent Programului vizând sisteme de alimentare cu apă, canalizare şi epurare a apelor uzate nu a fost publicat în Monitorul Oficial al României nefiind posibilă cunoaşterea condiţiilor şi a cerinţelor finale ale Administraţiei Fondului pentru Mediu - A.F.M în calitate de finanţator, în vederea depunerii cererii de finanţare;
· intenţia Municipiului Marghita de a obţine o finanţare nerambursabilă pentru obiectivul de investiţie ’’EXTINDEREA REŢELELOR DE ALIMENTARE CU APĂ ŞI DE CANALIZARE MENAJERĂ ÎN MUNICIPIUL MARGHITA’’ în conformitate cu Ordinul ministrului mediului, apelor și pădurilor nr. 475/2024 pentru aprobarea Ghidului de finanțare a Programului vizând sisteme de alimentare cu apă, canalizare și epurare a 
apelor uzate publicat în Monitorul Oficial al României în 5 martie 2024, Anul 192 (XXXVI) — Nr. 180.
-    intenţia Municipiului Marghita de a aproba, printr-o hotărâre de consiliu local alta decât  H.C.L. nr. 262 din 21.12.2023, a indicatorilor tehnico-economici pentru faza de documentaţie de avizare a lucrărilor de intervenţie – DALI,  și participarea la „Programul vizând sisteme de alimentare cu apă, canalizare și epurare a apelor uzate” pentru proiectul: ’’EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”
2.  Luând în considerare:
- referatul de aprobare al Primarului Municipiului Marghita înregistrat cu nr.3792 din 3.04.2024 
- Ghidul de finanțare de finanțare a Programului vizând sisteme de alimentare cu apă, canalizare și epurare a apelor uzate în conformitate cu Ordinul ministrului mediului, apelor și pădurilor nr. 475/2024
- prezentul Raport de specialitate
3. Solicit a se aproba:
- revocarea HOTĂRÂRII CONSILIULUI LOCAL nr. 262 din 21.12.2023 privind aprobarea Studiului de fezabilitate aferent obiectivului de investiție „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” derulat în cadrul Programului vizând sisteme de alimentare cu apă , canalizare și epurare a apelor uzate finanțat de către Administrația Fondului pentru Mediu și din Bugetul local.








     Consilier principal,
         Compartiement Investiții

